CELEX: 32021R2191
Language: lt
Date: 2021-12-10 00:00:00
Title: Komisijos įgyvendinimo reglamentas (ES) 2021/2191 2021 m. gruodžio 10 d. kuriuo leidžiama pateikti rinkai šviežius bešaknės volfijos (Wolffia arrhiza) ir (arba) apvaliosios volfijos (Wolffia globosa) augalus kaip trečiosios šalies tradicinį maisto produktą pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE)

2021 12 13   
               
               
                  LT
               
               
                  Europos Sąjungos oficialusis leidinys
               
               
                  L 445/1
               
            
         KOMISIJOS ĮGYVENDINIMO REGLAMENTAS (ES) 2021/2191
         2021 m. gruodžio 10 d.
         kuriuo leidžiama pateikti rinkai šviežius bešaknės volfijos (Wolffia arrhiza) ir (arba) apvaliosios volfijos (Wolffia globosa) augalus kaip trečiosios šalies tradicinį maisto produktą pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 15 straipsnio 4 dalį,
         kadangi:
         
                     (1)
                  
                  
                     Reglamente (ES) 2015/2283 nustatyta, kad pateikti Sąjungos rinkai galima tik leidžiamus naudoti ir į Sąjungos sąrašą įtrauktus naujus maisto produktus. Trečiosios šalies tradicinis maisto produktas – naujas maisto produktas, apibrėžtas Reglamento (ES) 2015/2283 3 straipsnio 2 dalies c punkte;
                  
               
                     (2)
                  
                  
                     Komisijos įgyvendinimo reglamente (ES) 2017/2468 (2) nustatyti trečiųjų šalių tradiciniams maisto produktams taikomi administraciniai ir moksliniai reikalavimai;
                  
               
                     (3)
                  
                  
                     pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (3), kuriuo nustatomas Sąjungos naujų maisto produktų sąrašas;
                  
               
                     (4)
                  
                  
                     2020 m. rugsėjo 7 d. bendrovė „GreenOnyx Ltd.“ (toliau – pareiškėja) pagal Reglamento (ES) 2015/2283 14 straipsnį pranešė Komisijai apie savo ketinimą pateikti Sąjungos rinkai šviežius bešaknės volfijos (Wolffia arrhiza) ir apvaliosios volfijos (Wolffia globosa) augalus kaip tradicinį trečiosios šalies maisto produktą. Pareiškėja prašo leisti šviežius bešaknės volfijos (Wolffia arrhiza) ir apvaliosios volfijos (Wolffia globosa) augalus tokiu pavidalu vartoti visiems vartotojams;
                  
               
                     (5)
                  
                  
                     pagal Įgyvendinimo reglamento (ES) 2017/2468 7 straipsnio 2 dalį Komisija paprašė pareiškėjos pateikti papildomos informacijos dėl pranešimo galiojimo reikalavimų. Reikalaujama informacija pateikta 2020 m. spalio 16 d.;
                  
               
                     (6)
                  
                  
                     pareiškėjos pateikti duomenys rodo, kad švieži bešaknės volfijos (Wolffia arrhiza) ir (arba) apvaliosios volfijos (Wolffia globosa) augalai jau seniai saugiai naudojami Pietryčių Azijoje, visų pirma Laose, Mianmare ir Tailande;
                  
               
                     (7)
                  
                  
                     2021 m. sausio 20 d. Komisija pagal Reglamento (ES) 2015/2283 15 straipsnio 1 dalį persiuntė galiojantį pranešimą valstybėms narėms ir Europos maisto saugos tarnybai (toliau – Tarnyba);
                  
               
                     (8)
                  
                  
                     per Reglamento (ES) 2015/2283 15 straipsnio 2 dalyje nustatytą keturių mėnesių laikotarpį valstybės narės arba Tarnyba Komisijai nepateikė tinkamai pagrįstų prieštaravimų dėl šviežių bešaknės volfijos (Wolffia arrhiza) ir apvaliosios volfijos (Wolffia globosa) augalų pateikimo Sąjungos rinkai saugos;
                  
               
                     (9)
                  
                  
                     2021 m. birželio 30 d. Tarnyba paskelbė techninę ataskaitą „Technical Report on the notification of fresh plants of Wolffia arrhiza and Wolffia globosa as a traditional food from a third country pursuant to Article 14 of Regulation (ES) 2015/2283“ (4). Tarnyba padarė išvadą, kad turimi duomenys apie šviežių bešaknės volfijos (Wolffia arrhiza) ir apvaliosios volfijos (Wolffia globosa) augalų sudėtį ir ankstesnį naudojimą, taip pat duomenys apie tradicinius maisto produktus, auginamus vertikaliojo ūkininkavimo sąlygomis, kaip aprašyta pranešime, nekelia abejonių dėl saugos;
                  
               
                     (10)
                  
                  
                     toje ataskaitoje Tarnyba pastebėjo, kad šviežių bešaknės volfijos (Wolffia arrhiza) ir apvaliosios volfijos (Wolffia globosa) augalų saugai didelę įtaką daro aplinkos sąlygos, t. y. vanduo, kuriame šie augalai auginami. Todėl negalima atmesti galimybės, kad šiuose šviežiuose augaluose gali būti sunkiųjų metalų ir mikrocistinų. Be to, tam tikri juose esančių mikroelementų, pvz., vario, molibdeno, cinko, boro ir mangano, kiekiai, kurie gali atsirasti dėl auginant šviežius bešaknės volfijos (Wolffia arrhiza) ir apvaliosios volfijos (Wolffia globosa) augalus naudojamų trąšų, gali kelti susirūpinimą dėl saugos žmonių sveikatai. Todėl tikslinga Sąjungos leidžiamų naudoti naujų maisto produktų sąraše šio tradicinio maisto produkto specifikacijose nustatyti didžiausią leidžiamą sunkiųjų metalų, mikrocistinų, vario, molibdeno, cinko, boro ir mangano kiekį;
                  
               
                     (11)
                  
                  
                     todėl Komisija turėtų leisti pateikti Sąjungos rinkai šviežius bešaknės volfijos (Wolffia arrhiza) ir (arba) apvaliosios volfijos (Wolffia globosa) augalus ir atitinkamai atnaujinti Sąjungos leidžiamų naudoti naujų maisto produktų sąrašą;
                  
               
                     (12)
                  
                  
                     todėl Įgyvendinimo reglamentas (ES) 2017/2470 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            
               1.   Šio reglamento priede nurodyti švieži bešaknės volfijos (Wolffia arrhiza) ir (arba) apvaliosios volfijos (Wolffia globosa) augalai įtraukiami į Sąjungos leidžiamų naudoti naujų maisto produktų sąrašą, nustatytą Įgyvendinimo reglamente (ES) 2017/2470, kaip tradicinis trečiosios šalies maisto produktas.
            
            
               2.   Į 1 dalyje nurodyto Sąjungos sąrašo įrašą įtraukiamos šio reglamento priede nustatytos naudojimo sąlygos ir specifikacijos.
            
         
         
            2 straipsnis
            Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. gruodžio 10 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 327, 2015 12 11, p. 1.
         
            (2)  2017 m. gruodžio 20 d. Komisijos įgyvendinimo reglamentas (ES) 2017/2468, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomi trečiųjų šalių tradiciniams maisto produktams taikomi administraciniai ir moksliniai reikalavimai (OL L 351, 2017 12 30, p. 55).
         
            (3)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).
         
            (4)  EFSA pagalbiniai leidiniai, https://doi.org/10.2903/sp.efsa.2021.EN-6658.
      
      
         
            PRIEDAS
            Įgyvendinimo reglamento (ES) 2017/2470 priedas iš dalies keičiamas taip:
            
                        1)
                     
                     
                        į 1 lentelę (Leidžiami naudoti nauji maisto produktai) įrašomas šis įrašas:
                        
                                    „Leidžiamas naudoti naujas maisto produktas
                                 
                                 
                                    Naujo maisto produkto naudojimo sąlygos
                                 
                                 
                                    Papildomi specialieji ženklinimo reikalavimai
                                 
                                 
                                    Kiti reikalavimai
                                 
                              
                                    Švieži bešaknės volfijos (Wolffia arrhiza) ir (arba) apvaliosios volfijos (Wolffia globosa) augalai (Trečiosios šalies tradicinis maisto produktas)
                                 
                                 
                                    Nurodyta maisto produktų kategorija
                                 
                                 
                                    Didžiausias leidžiamas kiekis
                                 
                                 
                                    Maisto produktų, kurių sudėtyje yra naujo maisto produkto, etiketėje, priklausomai nuo naudojamo augalo, nurodomas naujo maisto produkto pavadinimas „Bešaknė volfija (Wolffia arrhiza) ir apvalioji volfija (Wolffia globosa)“ arba „Bešaknė volfija (Wolffia arrhiza) arba apvalioji volfija (Wolffia globosa)““.
                                 
                                 
                                     
                                 
                              
                                    Švieži bešaknės volfijos (Wolffia arrhiza) ir (arba) apvaliosios volfijos (Wolffia globosa) augalai
                                 
                                 
                                     
                                 
                              
                  
                        2)
                     
                     
                        į 2 lentelę (Specifikacijos) įrašomas šis įrašas:
                        
                                    „Leidžiami naudoti nauji maisto produktai
                                 
                                 
                                    Specifikacijos
                                 
                              
                                    Švieži bešaknės volfijos (Wolffia arrhiza) ir (arba) apvaliosios volfijos (Wolffia globosa) augalai (Trečiosios šalies tradicinis maisto produktas)
                                 
                                 
                                    
                                       Aprašymas / apibrėžtis:
                                    
                                    Tradicinis maisto produktas – švieži aroninių (Araceae) šeimos bešaknės volfijos (Wolffia arrhiza (L.) Horkel ex Wimm.) ir (arba) apvaliosios volfijos (Wolffia globosa (Roxb.) Hartog & Plas) augalai.
                                    
                                       Mikrobiologiniai kriterijai:
                                    
                                    Bendras gyvų organizmų skaičius: < 103 KSV/g
                                    Bendras mielių ir pelėsių skaičius: < 100 KSV/g
                                    Bendras enterobakterijų skaičius: < 100 KSV/g
                                    
                                       Escherichia coli: < 100 KSV/g
                                    
                                       Salmonella: nėra 25 gramuose
                                    
                                       Listeria monocytogenes: nėra 25 gramuose
                                    
                                       Staphylococcus aureus: nėra 10 gramų
                                    
                                       Sunkieji metalai:
                                    
                                    Švinas: < 0,3 mg/kg
                                    Arsenas (neorganinis): < 0,10 mg/kg
                                    Kadmis: < 0,2 mg/kg
                                    Chromas: < 1 mg/kg
                                    Gyvsidabris: < 0,10 mg/kg
                                    
                                       Mikroelementai:
                                    
                                    Varis: < 0,8 mg/kg
                                    Molibdenas: < 0,3 mg/kg
                                    Cinkas: < 5 mg/kg
                                    Boras: < 5 mg/kg
                                    Manganas: < 6 mg/kg
                                    
                                       Cianotoksinai:
                                    
                                    Mikrocistinai: 0,006 μg/g
                                    
                                       Pesticidai:
                                    
                                    Pesticidų koncentracija pagal Reglamente (EB) Nr. 396/2005 (1) nustatytą kodo Nr. 0254000 (grupės „Lapinės daržovės, prieskoninės žolės ir valgomosios gėlės“ d pogrupyje „rėžiukai“).
                                 
                              
                                    
                                                (*)
                                             
                                             
                                                KSV – kolonijas sudarantys vienetai.“
                                             
                                          
                              
                  
               (1)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).